Հարցազրույցի առաջին հատվածում ՝ խոսելով Հունան Պողոսյանի նշանակման մասին, արդեն մասամբ այս հարցին անդրադարձա: Տեսեք, Սյունիքը ունիկալ մարզ է, ոչ թե այն առումով, որ այնտեղ կան ինչ-որ առանձնահատուկ բարքեր կամ այնտեղով ենթադրաբար անցնում է նարկոթրաֆիկ: Սյունիքի առանձնահատկությունը նրա տնտեսական որոշակի ինքնաբավությունն է՝ հատկապես Հայաստանի մյուս մարզերի համեմատ: Քաջարանի և Զանգեզուրի գործարանների առկայությունը Սյունիքում որոշակի տնտեսական ինքնաբավություն է ստեղծում, որոշակի ֆինանսական անկախություն Երևանից: Մարդիկ բավական բարձր աշխատավարձեր են ստանում: Հնարավոր չէ, օրինակ, բացառապես վարչական ռեսուրսով ուղղորդել մարդկանց քաղաքական ճաշակը: Երբ է վարչական լծակն ազդու, երբ կա աշխատանքը կորցնելու թեկուզև թույլ վտանգ: Սյունիքում այդ վտանգը էականորեն ավելի քիչ է, քան այլ մարզերում՝ նշածս պատճառներով: Հետևաբար, ի տարբերություն ասենք Էջմիածին քաղաքի, որտեղ ինչպես Կապանում ՔՊ թեկնածուի միակ խաղաքարտը ՔՊ թեկնածու լինելն ու Փաշինյանի աջակցություն վայելելն էր, Կապանում այդ ինքաբավությունը առավել ուժեղ է գտնվում, քան վարչական ռեսուրսը կամ Երևանից հնչող քաղաքական մեսիջները: Բնականաբար, այդ ինքանաբավության հետևում կա կանգնած տեղի կապիտալը, որն էլ իր հերթին իր թեկնածուին կարողացավ աջակցել ու դարձնել քաղաքապետ: Կարծում եմ սա է ՔՊ թեկնածուի պարտության, միաժամանակ Հունան Պողոսյանին մարզպետ նշանակելու պատճառը՝ նա փորձելու է իշխանության ազդեցությունը Սյունիքում հավասարեցնել կամ գերակա դարձնել տեղի տնտեսական կապիտալի ազդեցության հանդեպ: